b"\n_START_ARTICLE_\nPalaic\n_START_SECTION_\nLa regi\xc3\xb3 de Pala i els seus habitants\n_START_PARAGRAPH_\nEn els antics textos hitites, igual que les velles lleis hitites, la paraula Pala s'utilitza per designar una \xc3\xa0rea de l'imperi. Estava situada a la regi\xc3\xb3 central del regne hitita a Anatolia, al centre, a prop de la regi\xc3\xb3 de Hattusa. Podria correspondre a una part de la Paflag\xc3\xb2nia. Els parlants del palaic van viure en aquesta zona al comen\xc3\xa7ament del regne hitita, durant els segles XVII-XVI aC. Al segle XV aC aquesta\xc2\xa0zona \xc3\xa9s enva\xc3\xafda per pels kashkas, un poble no indoeuropeu, i la llengua desapareix de la documentaci\xc3\xb3.\n_START_SECTION_\nConeixement de la llengua\n_START_PARAGRAPH_\nEl nostre coneixement del palaic (palaumnili en hitita) \xc3\xa9s molt limitat, ja que no est\xc3\xa0 ben documentat: nom\xc3\xa9s se'n coneixen uns pocs passatges en textos escrits en escriptura cune\xc3\xafforme en palaic, o passatges en els textos hitites permeten el seu estudi. Tots els textos palaics coneguts s\xc3\xb3n de naturalesa religiosa (CTH 750-754 d'acord amb la classificaci\xc3\xb3 d'I. Laroche), ja que els hitites van conservar alguns rituals dels pobles ve\xc3\xafns en les seves tradicions de culte. En general aquests textos s\xc3\xb3n fragmentaris, el text m\xc3\xa9s llarg es dedica a un antic d\xc3\xa9u del ritual Hatti, Ziparwa (CTH 750). Molts passatges en palaic es caracteritzen per contenir manlleus l\xc3\xa8xics de la llengua h\xc3\xa0tica, llengua no indoeuropea, i no podem saber si es tractava de la mateixa llengua. Pel que coneixem, el palaic s'ajusta clarament a les caracter\xc3\xadstiques t\xc3\xadpiques de les lleng\xc3\xbces indoeuropees, i en general \xc3\xa9s proper al seu ve\xc3\xafns i contemporanis, les lleng\xc3\xbces hitita i luvita."